Από τις θρυλικότερες μορφές της νεοελληνικής λαϊκής «μυθολογίας», ο παλαιστής Σαμψών άφησε την τελευταία του πνοή σε ηλικία 90 ετών σήμερα στις 6.15 το πρωί, από ανακοπή καρδιάς, ενώ νοσηλευόταν από την περασμένη Δευτέρα με πνευμονία στο νοσοκομείο Αγία Όλγα.

Όπως αναφέρουν τα παιδιά του «έφυγε όπως το επιθυμούσε, γρήγορα και ανώδυνα».

Ο Γιάννης Κεσκιλίδης, όπως ήταν το πραγματικό του όνομα, μαζί με τον Παναγή Κουταλιανό και άλλους «μασίστες» έγραψαν ιστορία σε ένα άθλημα που μετατράπηκε στην πιο δημοφιλή διασκέδαση της μεταπολεμικής Ελλάδας.